
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2932 

20 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρότυπες Περιβαλλοντικές Δεσμεύσεις (ΠΠΔ) για 
έργα και δραστηριότητες της Κατηγορίας Β της 
12ης Ομάδας «Ειδικά έργα και δραστηριότητες» 
του Παραρτήματος XII της υπ’ αριθμ. 1958/2012 
(ΦΕΚ Β' 21) υπουργικής απόφασης, όπως ισχύει, 
και ειδικότερα για τα έργα με α/α 9 Χώροι συ¬ 
γκέντρωσης και διακίνησης παλαιών μετάλλων ή 
προσωρινής συγκέντρωσης οχημάτων τέλους κύ¬ 
κλου ζωής και α/α 10 Χώροι αποθήκευσης και δι¬ 
ακίνησης οικοδομικών υλικών που περιλαμβάνουν 


διακίνηση χύδην υλικών (άμμος, χαλίκι κ.α). 1 

Τροποποίηση της αριθμ. 1241.1932/33/22188/24-6-1997 
κοινής Υπουργικής Απόφασης, περί εγκατάστα¬ 
σης στην Ελλάδα γραφείου της εταιρείας «ΒΑΒΙΒΑ 

ΟΟΒΡΟΒΑΤΙΟΝ», που εδρεύει στη ΛΙΒΕΡΙΑ. 2 

Συμπλήρωση της αριθμ. 1241.1709/44/21885/16-5- 
1997 κοινής υπουργικής απόφασης που αφο¬ 
ρά την εγκατάσταση στην Ελλάδα γραφείου 
ή υποκαταστήματος της εταιρείας «ΕΕΕΤ30Ν 
ΟΟΒΡΟΒΑΤΙΟΝ», που εδρεύει στη ΛΙΒΕΡΙΑ. 3 


ΑΠΟΦΑΣΕΙ Σ 

Αριθμ. οικ. 171331 (1) 


Πρότυπες Περιβαλλοντικές Δεσμεύσεις (ΠΠΔ) για έργα 
και δραστηριότητες της Κατηγορίας Β της 12ης Ομά¬ 
δας «Ειδικά έργα και δραστηριότητες» του Παραρτή¬ 
ματος XII της υπ’ αριθμ. 1958/2012 (ΦΕΚ Β' 21) υπουρ¬ 
γικής απόφασης, όπως ισχύει, και ειδικότερα για τα 
έργα με α/α 9 Χώροι συγκέντρωσης και διακίνησης 
παλαιών μετάλλων ή προσωρινής συγκέντρωσης οχη¬ 
μάτων τέλους κύκλου ζωής και α/α 10 Χώροι αποθή¬ 
κευσης και διακίνησης οικοδομικών υλικών που περι¬ 
λαμβάνουν διακίνηση χύδην υλικών (άμμος, χαλίκι κ.α). 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 998/1979 (Α' 289) «Περί προστασίας των δασών 


και των δασικών εν γένει εκτάσεων της Χώρας», πιο 
συγκεκριμένα τα άρθρα 14, 45-60, όπως τροποποιήθηκαν 
και ισχύουν. 

2. Το Ν. 2939/2001 (Α' 179) «Συσκευασίες και εναλλα¬ 
κτική διαχείριση των συσκευασιών και άλλων προϊόντων 
-Ίδρυση Εθνικού Οργανισμού Εναλλακτικής Διαχείρισης 
Συσκευασιών και Αλλων Προϊόντων (Ε.Ο.Ε.Δ.Σ.Α.Π) και 
άλλες διατάξεις». 

3. Το Ν. 3028/2002 (Α' 153) «Για την Προστασία των Αρ¬ 
χαιοτήτων και εν γένει της Πολιτιστικής Κληρονομιάς». 

4. Το Ν. 3208/2003 (Α' 303) «Προστασία των δασι¬ 
κών οικοσυστημάτων, κατάρτιση δασολογίου, ρύθμιση 
εμπράγματων δικαιωμάτων επί δασών και δασικών εν 
γένει εκτάσεων και άλλες διατάξεις», όπως τροποποι¬ 
ήθηκε και ισχύει. 

5. Το Ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

6. Το Ν. 3937/2011 (Α' 60) «Διατήρηση της βιοποικιλό- 
τητας και άλλες διατάξεις». 

7. Το Ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις». 

8. Το Ν. 4014/2011 (Α' 209) «Περιβαλλοντική αδειοδότη- 
ση έργων και δραστηριοτήτων, ρύθμιση αυθαιρέτων σε 
συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περι¬ 
βάλλοντος, Ενέργειας και Κλιματικής Αλλαγής», όπως 
έχει τροποποιηθεί και ισχύει, και ειδικότερα το άρθρο 
8 αυτού. 

9. Το Ν. 4042/2012 (Α' 24) «Ποινική προστασία του 
περιβάλλοντος - Εναρμόνιση με την Οδηγία 2008/99/ 
ΕΚ - Πλαίσιο παραγωγής και διαχείρισης αποβλήτων 
- Εναρμόνιση με την Οδηγία 2008/98/ΕΚ - Ρύθμιση θε¬ 
μάτων Υπουργείου Περιβάλλοντος, Ενέργειας και Κλι¬ 
ματικής Αλλαγής». 

10. Το Ν. 4072/2012 (Α' 86) «Βελτίωση επιχειρηματικού 
περιβάλλοντος - Νέα εταιρική μορφή - Σήματα - Με¬ 
σίτες ακινήτων - Ρύθμιση θεμάτων ναυτιλίας, λιμένων 
και άλλες διατάξεις». 

11. Την Κοινή Υπουργική Απόφαση (ΚΥΑ) 50910/2727/2003 
(Β' 1909) «Μέτρα και Όροι για τη Διαχείριση Στερεών 
Αποβλήτων. Εθνικός και Περιφερειακός Σχεδιασμός 
Διαχείρισης». 

12. Την ΚΥΑ 36259/1757/Ε103 (Β' 1312) «Μέτρα, όροι και 
πρόγραμμα για την εναλλακτική διαχείριση των αποβλή¬ 
των από εκσκαφές, κατασκευές και κατεδαφίσεις (ΑΕΚΚ)». 

13. Την Υπουργική Απόφαση (ΥΑ) 1958/2012 (Β' 21) «Κα¬ 
τάταξη δημόσιων και ιδιωτικών έργων και δραστηριο¬ 
τήτων σε κατηγορίες και υποκατηγορίες σύμφωνα με 
το άρθρο 1 παράγραφος 4 του Ν. 4014/2011 (Α' 209)», 
όπως τροποποιήθηκε και ισχύει. 

14. Την ΥΑ 15277/2012 (Β' 1077) «Εξειδίκευση διαδικασι¬ 
ών για την ενσωμάτωση στις ΑΕΠΟ της προβλεπόμενης 
από τις διατάξεις της Δασικής Νομοθεσίας έγκρισης 
επέμβασης, για τα έργα και δραστηριότητες κατηγοριών 
Α και Β της ΥΑ 1958/2012 (ΦΕΚ Β' 21), σύμφωνα με το 
άρθρο 12 του Ν. 4014/2011». 

15. Την ΚΥΑ Φ.15/4187/266/12 (ΦΕΚ Β’ 1275) «Καθορισμός 
Προτύπων Περιβαλλοντικών Δεσμεύσεων (ΠΠΔ), κατά 
κλάδο δραστηριότητας, στην Άδεια Εγκατάστασης - 
Λειτουργίας, για τις δραστηριότητες που εμπίπτουν στο 
πεδίο εφαρμογής του Ν. 3982/2011 και κατατάσσονται 
στη Β' Κατηγορία του Αρθρου 1 του Ν. 4014/2011». 

16. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Με την παρούσα απόφαση καθορίζονται οι Πρότυ¬ 
πες Περιβαλλοντικές Δεσμεύσεις (ΠΠΔ), που προβλέπο- 
νται στην παράγραφο 3 του άρθρου 8 του Ν. 4014/2011 
(Α' 209) όπως τροποποιήθηκε και ισχύει, καθώς και οι 
αναγκαίες λεπτομέρειες εφαρμογής του εν λόγω άρ¬ 
θρου για τα ακόλουθα έργα και δραστηριότητες της 
κατηγορίας Β της 12ης Ομάδας «Ειδικά έργα και δρα¬ 
στηριότητες» του παραρτήματος XII της Υ.Α. 1958/2012 
(Β' 21), όπως τροποποιήθηκε και ισχύει: 

α/α 9 «Χώροι συγκέντρωσης και διακίνησης παλαιών 
μετάλλων ή προσωρινής συγκέντρωσης οχημάτων τέ¬ 
λους κύκλου ζωής» και 

α/α 10 «Χώροι αποθήκευσης και διακίνησης οικοδο¬ 
μικών υλικών που περιλαμβάνουν την διακίνηση χύδην 
υλικών (άμμος, χαλίκι κ.α.)». 

2. Για άλλα έργα και δραστηριότητες της κατηγορίας 
Β της Υ.Α. 1958/2012, όπως τροποποιήθηκε και ισχύει, που 
τυχόν απαιτούνται για την κατασκευή ή/και τη λειτουρ¬ 
γία των έργων και δραστηριοτήτων της παραγράφου 1 
του παρόντος άρθρου, εφαρμόζονται οι διατάξεις του 
άρθρου 8 του Ν. 4014/2011 και μέχρι την έκδοση των 
αντίστοιχων σχετικών αποφάσεων της παραγράφου 3 
του εν λόγω άρθρου, εφαρμόζονται οι διατάξεις της 
παραγράφου 3 του άρθρου 30 του ίδιου νόμου. 

3. Σκοπός της παρούσας είναι η προστασία του φυ¬ 
σικού και ανθρωπογενούς περιβάλλοντος με τον προσ¬ 
διορισμό όλων των αναγκαίων μέτρων και περιορισμών 
που πρέπει να εφαρμόζονται κατά την κατασκευή και 
λειτουργία των έργων και δραστηριοτήτων της παρα¬ 
γράφου 1 του παρόντος άρθρου. 


Άρθρο 2 

Αρμόδια Υπηρεσία 

1. Γ ια τα έργα και δραστηριότητες της παραγράφου 
1 του άρθρου 1 του παρόντος που κατατάσσονται στην 
12η Ομάδα του παραρτήματος XII της Υ.Α. 1958/2012 (Β' 
21) όπως τροποποιήθηκε και ισχύει, αρμόδια υπηρεσία 
για την υπαγωγή του έργου ή της δραστηριότητας σε 
ΠΠΔ είναι η Διεύθυνση Ανάπτυξης της οικείας Περιφέ¬ 
ρειας. Για την υπαγωγή τους σε ΠΠΔ ακολουθείται η 
διαδικασία των παραγράφων 2 έως 6 του άρθρου 4 της 
ΚΥΑ Φ .15/4187/266/12. 

2. Η ως άνω αρμοδιότητα υπαγωγής σε ΠΠΔ αφο¬ 
ρά τόσο σε νέα έργα και δραστηριότητες όσο και σε 
υφιστάμενα/ες που εκσυχρονίζονται, τροποποιούνται 
ή βελτιώνονται, με την επιφύλαξη της παραγράφου 6 
του άρθρου 4 της ΚΥΑ Φ.15/4187/266/12, ή των οποίων 
η άδεια ανανεώνεται, επανεκδίδεται ή εκδίδεται για 
πρώτη φορά. 

Αρθρο 3 

Πρότυπες Περιβαλλοντικές Δεσμεύσεις 

1. Οι Πρότυπες Περιβαλλοντικές Δεσμεύσεις για τα 
έργα του πεδίου εφαρμογής της παρούσας καθορίζο¬ 
νται στο παράρτημα Α. 

2. Η τήρηση των ΠΠΔ αποτελεί ευθύνη του φορέα του 
έργου ή της δραστηριότητας και είναι υποχρεωτική 
τόσο κατά τη φάση κατασκευής όσο και κατά τη φάση 
λειτουργίας. 

Ο φορέας του έργου ή της δραστηριότητας διατηρεί 
ακέραια την ευθύνη για την τήρηση των ΠΠΔ έστω και 
αν μέρος ή το σύνολο των εργασιών κατασκευής ή λει¬ 
τουργίας πραγματοποιούνται από τρίτους, ανεξαρτήτως 
των τυχόν ευθυνών που φέρουν και οι τελευταίοι για 
κάθε πράξη ή παράλειψη που αντιβαίνει τους όρους της 
παρούσας απόφασης καθώς και της εκάστοτε ισχύου- 
σας περιβαλλοντικής νομοθεσίας. 

Αρθρο 4 

Μεταβατικές διατάξεις 

Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τρο¬ 
ποποίηση ΑΕΠΟ που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατικές 
διατάξεις της παραγράφου 3 του άρθρου 30 του Ν. 
4014/2011 (Α' 209) για την περιβαλλοντική αδειοδότηση 
έργων και δραστηριοτήτων που εμπίπτουν στο πεδίο 
εφαρμογής της παρούσας απόφασης, ολοκληρώνονται 
ως προς την αξιολόγησή τους και εκδίδονται αντίστοιχα 
οι ΑΕΠΟ και οι αποφάσεις ανανέωσης ή τροποποίησης 
ΑΕΠΟ, σύμφωνα με τις προϊσχύουσες διατάξεις, εκτός 
εάν ο φορέας του έργου ή της δραστηριότητας ζη¬ 
τήσει την υπαγωγή του στις διατάξεις της παρούσας 
απόφασης. 

Άρθρο 5 
Παράρτημα 

Προσαρτάται και αποτελεί αναπόσπαστο τμήμα της παρούσας το παράρτημα Α. 

ΠΑΡΑΡΤΗΜΑ Α: Πρότυπες Περιβαλλοντικές Δεσμεύσεις για τα έργα της υποομάδας 12 «Ειδικά έργα και δρα¬ 
στηριότητες» της Υ.Α, 1958/2012 με α/α 9 και α/α 10. 

ΠΑΡΑΡΤΗΜΑ Α 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) 

ΓΙΑ ΧΩΡΟΥΣ ΣΥΓΚΕΝΤΡΩΣΗΣ ΚΑΙ ΔΙΑΚΙΝΗΣΗΣ ΠΑΛΑΙΩΝ 
ΜΕΤΑΛΛΩΝ Ή ΠΡΟΣΩΡΙΝΗΣ ΣΥΓΚΕΝΤΡΩΣΗΣ ΟΧΗΜΑΤΩΝ ΤΕΛΟΥΣ ΚΥΚΛΟΥ ΖΩΗΣ 
ΚΑΙ ΧΩΡΟΥΣ ΑΠΟΘΗΚΕΥΣΗΣ ΚΑΙ ΔΙΑΚΙΝΗΣΗΣ ΟΙΚΟΔΟΜΙΚΩΝ ΥΛΙΚΩΝ 
ΠΟΥ ΠΕΡΙΛΑΜΒΑΝΟΥΝ ΤΗ ΔΙΑΚΙΝΗΣΗ ΧΥΔΗΝ ΥΛΙΚΩΝ (ΑΜΜΟΣ, ΧΑΛΙΚΙ, κ.α.). 

Α. Γενικές Δεσμεύσεις 

Α.1 Ο φορέας του έργου φέρει ακέραια την ευθύνη για την τήρηση των Πρότυπων Περιβαλλοντικών Δεσμεύ¬ 
σεων (ΠΠΔ) έστω και αν μέρος ή το σύνολο των εργασιών κατασκευής ή λειτουργίας πραγματοποιούνται 
από τρίτους. 

Α.2 Η υδροδότηση της μονάδας να γίνεται από νόμιμα αδειοδοτημένο φορέα. Σε περίπτωση γεώτρησης, ο φο¬ 
ρέας της μονάδας να εφοδιαστεί με την απαιτούμενη άδεια χρήσης νερού από τη Δ/νση Υδάτων της οικείας 
Αποκεντρωμένης Διοίκησης και να τηρεί τους όρους και της προϋποθέσεις της προαναφερθείσας άδειας, 
σύμφωνα με την Κ.Υ.Α. 43504/2005 (ΦΕΚ Β'1784) και την ΚΥΑ150559/2011 (ΦΕΚ Β' 1440) όπως εκάστοτε ισχύουν. 

Α.3 Περιορισμός των τσιμεντοεπικαλύψεων του εδάφους στα απολύτως απαραίτητα, ώστε να μην αλλοιωθεί 
ο ρυθμός απορρόφησης των όμβριων και να αποφευχθεί η πρόκληση δυσμενών για το περιβάλλον φαινό¬ 
μενων, όπως λιμνάζοντα νερά κ.λπ. 

Σε κάθε περίπτωση το μέρος του οικοπέδου, στο οποίο αποθηκεύονται τα ΟΤΚΖ, να είναι τσιμεντοστρω- 
μένο. Στην περίπτωση αποθήκευσης ΑΗΗΕ, να ακολουθούνται οι τεχνικές απαιτήσεις του Παραρτήματος 
III, του άρθρου 17 του Π.Δ. 117/2004. 

Α.4 Απαγόρευση χρήσης των ακάλυπτων και κοινόχρηστων χώρων χωρίς άδεια για πόσης φύσεως εργασίες, 
αποθήκευση πρώτων υλών, προϊόντων και μηχανημάτων. Οι χώροι αυτοί να διατηρούνται καθαροί και 
απαλλαγμένοι από διάσπαρτα υλικά και απόβλητα (στερεά ή υγρά). 

Α.5 Τήρηση των απαιτούμενων μέτρων πυρασφάλειας που προβλεπονται από τις σχετικές διατάξεις ή με 
εγκεκριμένες μελέτες. 

Α.6 Οι διάδρομοι κίνησης των οχημάτων να διαβρέχονται ανά τακτά χρονικά διαστήματα, κυρίως κατά τους 
καλοκαιρινούς μήνες, ώστε να περιορίζεται η έκλυση σκόνης και τα οχήματα βαρέως τύπου που μεταφέ¬ 
ρουν υλικά να καλύπτονται με κατάλληλο ύφασμα για τη συγκράτηση τηρ σκόνης. 

Α.7 Απαγόρευση η καύση πάσης φύσεωρ αποβλήτων/ υλικών είτε υπαίθρια, είτε σε στεγασμένους χώρους. 

Α.8 Απαγορεύεται το μπάζωμα οποιουδηποτε ποταμού, χειμάρρου, ρέματος ή υγροβιότοπου. 

Α.9 Να τηρούνται οι διατάξεις του Ν. 3028/2002 «Περί Προστασίας Αρχαιοτήτων και της Πολιτιστικής Κληρο¬ 
νομιάς εν γένει». 

Α.10 Η οποιαδήποτε φθορά δασικής^βλάστησης να περιοριστεί στην ελάχιστη δυνατή. 

Α.11 Η τυχόν υλοτόμηση δασικών δένδρων και θάμνων καθώς και η τυχόν διάθεση των υλικών που θα προκύ- 
ψουν, να γίνει σύμφωνα με τις διατάξεις της κείμενης δασικής νομοθεσίας και τις υποδείξεις της αρμόδιας 
οικείας δασικής υπηρεσίας. 

Α.12 Το έργο ή η δραστηριότητα δεν θα πρέπει να έρχεται σε αντίθεση με τυχόν ειδικούς περιορισμούς, που 
έχουν τεθεί στην περιοχή εγκατάστασης ή με ειδικές διατάξεις που ενδεχομένως θέτουν όρους ή/και 
περιορισμούς ως προς την κατασκευή ή/και την λειτουργία του. 

Α.13 Μετά την οριστική παύση της λειτουργίας του έργου ή δραστηριότητας να αποκατασταθεί ο χώρος 
εγκατάστασής της. 

Β. θόρυβος 

Β.1 Να τηρούνται στα όρια του οικοπέδου της μονάδας οι ειδικές οριακές στάθμες θορύβου, όπως ορίζονται 
στο Π.Δ. 1180/81 (ΦΕΚ Α’ 293), όπως ισχύει καθώς και οι λοιπές διατάξεις περί θορύβου. 

Β.2 Στην περίπτωση που η επιχείρηση χρησιμοποιεί κινητά μηχανήματα σε ανοιχτούς χώρους εντός της επιχεί¬ 
ρησης, αυτά θα πρέπει να καλύπτουν τις υποχρεώσεις εφαρμογής της κοινοτικής νομοθεσίας, σχετικά με 
την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους, και συγκεκριμένα 
της Οδηγίας 2005/88/ΕΚ και του Κανονισμού (ΕΚ) 219/2009 και των εκάστοτε τυχόν αναθεωρήσεών τους. 

Β.3 Τα μηχανήματα που τυχόν χρησιμοποιούνται εξωτερικά κατά την διάρκεια της λειτουργίας του έργου και 
οι συσκευές εργοταξίου που θα χρησιμοποιηθούν κατά την φάση της κατασκευής του έργου να φέρουν 
σήμανση ΟΕ, όπου να αναγράφεται η εγγυημένη στάθμη ηχητικής ισχύος, όπως προβλέπεται στην υπ’ 
αριθμ. 37393/2003 (ΦΕΚ Β' 1418) Κοινή Υπουργική Απόφαση και στην υπ’ αριθμ. 9272/2007 (ΦΕΚ Β' 286) Κοινή 
Υπουργική Απόφαση, όπως εκάστοτε ισχύουν. 

Β.4 Στην περίπτωση που η επιχείρηση χρησιμοποιεί οχήματα πάσης φύσης σε ανοικτούς χώρους εντός της 
επιχείρησης, πρέπει να λαμβάνεται μέριμνα για την αποφυγή εκπομπών θορύβου τόσο από τεχνικής 
πλευράς (π.χ. να συντηρούνται επαρκώς τα συστήματα σιγαστήρα εξάτμισης κ.λπ.), όσο και από πλευράς 
λειτουργικών διαδικασιών. Σε περίπτωση που δε γίνεται δυνατή η ουσιαστική αντιμετώπιση θορύβου τότε 
θα πρέπει να εφαρμόζονται οι διατάξεις της επόμενης παραγράφου Β5. 

Β.5 Σε περίπτωση που λόγω λειτουργίας της επιχείρησης διενεργούνται σε ανοικτούς χώρους εντός της 
επιχείρησης, εργασίες ή διαδικασίες οι οποίες δημιουργούν συριγμούς, ήχους με τονικότητα, κτυπογενείς 
θορύβους, κλπ. στάθμες θορύβου που δύναται να γίνονται αντιληπτές σε μεγάλη απόσταση χωρίς να 
μπορούν να ληφθούν ουσιαστικά μέτρα αντιμετώπισης, τότε παρόμοιες εργασίες ή διαδικασίες θα απα¬ 
γορεύεται να διεξάγονται κατά τη διάρκεια των ωρών κοινής ησυχίας. 

Β.6 Σε περίπτωση που υφίστανται σταθερές μηχανολογικές εγκαταστάσεις που λόγω λειτουργικών χαρα¬ 
κτηριστικών προξενούν κραδασμούς ή δονήσεις, τότε τα μηχανήματα αυτά οφείλουν να εδράζονται σε 
αντικραδασμικά πέλματα ή ειδικές ελαστικές αντιδονητικές στρώσεις προς αποφυγή σχετικών οχλήσεων 
και διάδοσης εδαφομεταφερόμενου θορύβου. 

Β.7 Σε περίπτωση που τα έργα ή δραστηριότητες διαθέτουν κλειστού τύπου εγκαταστάσεις είναι απαραίτητο 
να περιλαμβάνουν συστήματα ελέγχου θορύβου (ηχομόνωσης), ώστε τα επίπεδα θορύβου τόσο εντός των 
χωρών εργασίας όσο και στα όρια του γηπέδου να είναι σύμφωνα με τις ισχύουσες διατάξεις. 

Γ. Αέρια Απόβλητα 

Γ.1 Να τηρούνται τα όρια του Π.Δ. 1180/1981 (ΦΕΚ 293 Α') για τις εκπομπές αερίων αποβλήτων. 

Γ.2 Να λαμβάνονται όλα τα απαραίτητα μέτρα για την αποφυγή της έκλυσης δυσάρεστων οσμών. 

Γ.3 Να λαμβάνονται όλα τα απαραίτητα μέτρα για την αποφυγή της έκλυσης σκόνης. 

Γ.4 Να τηρούνται οι διατάξεις της Υ.Α. Η.Π. 14122/549/Ε. 103/2011 (ΦΕΚ 488/Β730-03-2011) - Μέτρα για τη βελτί¬ 
ωση της ποιότητας της ατμόσφαιρας, σε συμμόρφωση με τις διατάξεις της οδηγίας 2008/50/ΕΚ «για την 
ποιότητα του ατμοσφαιρικού αέρα και καθαρότερο αέρα για την Ευρώπη» του Ευρωπαϊκού Κοινοβουλίου 
και του Συμβουλίου της Ευρωπαϊκής ένωσης της 21ης Μαΐου 2008». 

Δ. Υγρά Απόβλητα 

Δ1 Στην περίπτωση που τα υγρά απόβλητα διοχετεύονται σε στεγανό βόθρο (σηπτική δεξαμενή) να τηρού¬ 
νται τα ακόλουθα: 

Δ1.1 Να τηρούνται τα οριζόμενα στο άρθρο 369 του Κώδικα Βασικής Πολεοδομικής Νομοθεσίας 1999 (ΦΕΚ 
Δ' 580) όπως εκάστοτε ισχύει και να έχει εξασφαλιστεί η τελική διάθεσή τους σε μονάδα επεξεργασίας 
υγρών αστικών αποβλήτων. 

Δ1.2 Οι ωφέλιμες διαστάσεις της σηπτικής δεξαμενής ή των σηπτικών δεξαμενών, να επαρκούν για τις ανάγκες του έργου 
Δ1.3. Να πραγματοποιείται τακτική εκκένωση αναλογα με τις ποσότητες των παραγόμενων υγρών αποβλήτων 
και να τηρείται αρχείο με τις ποσότητες και τα παραστατικά που αποστέλλονται σε μονάδα επεξεργασίας 
λυμάτων ετησίως. 

Δ2 Στην περίπτωση που τα υγρά απόβλητα του έργου διοχετεύονται σε δίκτυο αποχέτευσης αστικών αποβλήτων, 
να τηρούνται τα οριζόμενα στην υπ’ αριθμ. 5673/400/1997 (ΦΕΚ Β' 192) κοινή υπουργική απόφαση όπως εκάστοτε 
ισχύει και οι εκάστοτε όροι του Κανονισμού λειτουργίας του αποχετευτικού δικτύου της περιοχής. Η σύνδεση 
του έργου ρε το δίκτυο αποχέτευσης να είναι νόμιμη σύμφωνα με την εκάστοτε ισχύουσα νομοθεσία. 

Ε. Στερεά Απόβλητα^ 

Ε.1 Τα αστικά απορρίμματα που παράγονται να συλλέγονται καθημερινά και να απομακρύνονται σε τακτά 
διαστήματα από τους κατάλληλους φορείς. 

Ε.2 Η διαχείριση των μη επικίνδυνων στερεών αποβλήτων να γίνεται σύμφωνα με τις διατάξεις της Κοινή 
Υπουργική Απόφαση 50910/2727/03 (ΦΕΚ 1909/Β'/2003) όπως ισχύει και τον Ν. 4042/2012 (ΦΕΚ 24/Α'/2012). 
Ε.3 Η διαχείριση των τυχόν ρευμάτων αποβλήτων, τα οποία εμπίπτουν στο πεδίο εφαρμογής του Ν. 2939/01 (ΦΕΚ 
179/Α'/2001), όπως ισχύει, να γίνεται σύμφωνα με τις διατάξεις του παραπάνω νόμου και του αντίστοιχου 
για κάθε ρεύμα Προεδρικού Διατάγματος ή Κοινής Υπουργικής Απόφασης. Ειδικότερα: 

• Οι συσκευασίες που τυχόν χρησιμοποιούνται κατά τη λειτουργία της μονάδας, να παραδίδονται σε 
κατάλληλα αδειοδοτημένο συλλέκτη προς περαιτέρω αξιοποίηση σε εγκεκριμένη εγκατάσταση. Σε 
περίπτωση που ο φορέας του έργου εισάγει πλήρεις συσκευασίες πρώτων ή βοηθητικών υλών είναι 
υπόχρεος διαχειριστής αναφορικά με τις συσκευασίες αυτές. Ως εκ τούτου θα πρέπει να συμβληθεί με 
εγκεκριμένο σύστημα εναλλακτικής διαχείρισης. Η ίδια υποχρέωση ισχύει και για τις τυχόν συσκευασίες 
των προϊόντων που διαθέτει στην αγορά. 

• Η συλλογή των προς απόσυρση ειδών ηλεκτρικού και ηλεκτρονικού εξοπλισμού, των χρησιμοποιημένων 
ηλεκτρικών στηλών και συσσωρευτών και των μεταχειρισμένων ελαστικών οχημάτων να γίνεται μέσω 
εγκεκριμένων συστημάτων εναλλακτικής διαχείρισης, σύμφωνα με τις διατάξεις αντίστοιχα των Π.Δ. 
117/2004 (ΦΕΚ 82/Α') όπως τροποποιήθηκε με το Π.Δ. 15/2006 (ΦΕΚ 12/Α') και Π.Δ. 109/2004 (ΦΕΚ 75/Α') 
καθώς^ και της Κοινής Υπουργικής Απόφασης 41624/2057/Ε103/10 (ΦΕΚ 1625/Β') όπως ισχύουν. 

• Τα Απόβλητα Λιπαντικών Ελαίων (ΑΛΕ) από τη συντήρηση και επισκευή του Η/Μ εξοπλισμού του εργοστασίου ή 
και των οχημάτων του φορέα του έργου (σε περίπτωση που η αλλαγή λιπαντικών λαδιών αυτών γίνεται εντός 
του εργοστασίου) να αποθηκεύονται προσωρινά σε στεγανά δοχεία με καπάκι ασφαλείας, τα οποία να φυλάσ¬ 
σονται εντός του γηπέδου του εργοστασίου, σύμφωνα με τα προβλεπόμενα στην Κοινή Υπουργική Απόφαση 
Η.Π. 24944/1159/06 (ΦΕΚ 791/Β') όπως ισχύει και περιοδικά να παραδίδονται, μέσω κατάλληλα αδειοδοτημένου 
συλλέκτη, σε εγκεκριμένο σύστημα εναλλακτικής διαχείρισης προς περαιτέρω επεξεργασία, με προτεραιότητα 
την αναγέννησή τους. Η διαχείρισή τους να γίνεται σύμφωνα μιε το Π.Δ. 82/2004 (ΦΕΚ 64/Α') όπως ισχύει. 

• Η διαχείριση των ΟΤΚΖ θα πρέπει να γίνεται σύμφωνα με όσα προβλέπονται στο ΠΔ116/2004 (ΦΕΚ 81/Α'). 
Ε.4 Η διαχείριση των τυχόν επικίνδυνων αποβλήτων να γίνεται σύμφωνα με τις διατάξεις των Κοινών Υπουργικών 

Αποφάσεων 13588/725/28-3-2006 (ΦΕΚ 3830 ), 24944/1159/30-6-2006 (ΦΕΚ 791/Β'), 8668/2-3-2007 (ΦΕΚ 2870 ) και 
τον Ν. 4042/2012 (ΦΕΚ 24/Α') όπως ισχύουν. Να τηρούνται τα σχετικά παραστατικά στο αρχείο της εταιρείας. 

Ε.5 Για την παράδοση αποβλήτων σε τρίτους, να υπάρχουν τα σχετικά παραστατικά για την παρακολούθηση 
της περαιτέρω διαχείρισης των αποβλήτων εκτός του γηπέδου της εγκατάστασης. Προκειμένου για επι¬ 
κίνδυνα απόβλητα, να συμπληρώνεται κατάλληλα το «Εντυπο αναγνώρισης για τη συλλογή και μεταφορά 
επικίνδυνων αποβλήτων» σύμφωνα με τα προβλεπόμενα στις Κοινές Υπουργικές Αποφάσεις 13588/725/06 
(ΦΕΚ 383 Β') και Η.Π. 24944/1159/06 (ΦΕΚ 791 Β') όπως ισχύουν. 

Ε.6 Να τηρούνται οι τεχνικές προδιαγραφές διαχείρισης στερεών αποβλήτων που προβλέπονται στην ΚΥΑ 
114218/1997 (ΦΕΚ 1016Β'/17-11-1997). 

Ε.7 Ο φορέας του έργου ή της δραστηριότητας οφείλει να συμμορφώνεται με το εκάστοτε εγκεκριμένο Πε¬ 
ριφερειακό Σχέδιο Διαχείρισης Αποβλήτων. 

ΣΤ. Ειδικές Δεσμεύσεις για τα έργα και τις δραστηριότητες με Α/Α 9 «Χώροι συγκέντρωσης και διακίνησης 
παλαιών μετάλλων ή προσωρινής συγκέντρωσης οχημάτων τέλους κύκλου ζωής» 

ΣΤ.1 Η προσωρινή αποθήκευση των προς ανακύκλωση αποβλήτων (έκτος ΟΤΚΖ) θα πρέπει να γίνεται το πολύ 
για τρία (3) χρόνια πριν την επεξεργασία και ένα (1) έτος πριν την διάθεση τους (ΚΥΑ Η.Π. 29407/3508/02, 
ΦΕΚ 1572 Β'/2002). Να λαμβάνεται μέριμνα ώστε να μην συσσωρεύονται μεγάλες ποσότητες. 

Τα ΟΤΚΖ θα πρέπει να αποθηκεύονται, σύμφωνα με τους όρους του ΠΔ 116/2004, δηλαδη οκτώ (8) ημέρες 
μέγιστο για τα ΟΤΚΖ, τα οποία έχουν παραδοθεί από ιδιώτες και δέκα (10) ημέρες για τα εγκαταλελειμμένα 
από ΟΤΑ (άρθρα 8.3 και 9.3 του Π.Δ. 116/2004). 

ΣΤ.2 Οι χώροι αποθήκευσης και οι χώροι κίνησης θα πρέπει να είναι τσιμεντοστρωμένοι/ασφαλτοστρωμένοι 
ώστε να μην υπάρξει ρύπανση του εδάφους και να ληφθούν μέτρα για την αποφυγή δημιουργίας σκόνης 
κατά την διακίνηση των οχημάτων μεταφοράς (διαβροχή κ.λπ.). 

ΣΤ.3 Με την είσοδο των υλικών στο χώρο να γίνεται ταξινόμηση και διαχωρισμός αυτών ανάλογα με το είδος 
του μετάλλου και του τρόπου διάθεσης τους. 

Ξεχωριστά πρέπει να αποθηκεύονται τα ΑΗΗΕ και ΟΤΚΖ. 

ΣΤ.4 Η προσωρινή αποθήκευση των παλαιών μετάλλων να γίνεται με τρόπο ώστε να αποφεύγεται οποιαδήποτε 
διαρροή λαδιών στο έδαφος. Η εγκατάσταση να διαθέτει ξεχωριστό σύστημα συλλογής των όμβριων με 
ελαιολασποσυλλέκτη για συγκράτηση των ελαιωδών καταλοίπων από όλα τα σημεία όπου υπάρχει πιθα¬ 
νότητα διαρροής τους. 

ΣΤ.5 Σε περίπτωση διαρροής ελαιωδών αποβλήτων, να γίνεται άμεση συλλογή τους με προσροφητικά υλικά τα οποία 
να δίνονται μαζί με τα ελαιώδη από τον ελαιοσυλλέκπ] σε αδειοδοτημένες εταιρείες για την διαχείρισή τους. 

ΣΤ.6 Στον ^ώρο της μονάδος δεν θα γίνεται καμιά εργασία επεξεργασίας αποβλήτων πέραν της διαλογής. 

ΣΤ.7 Η τυχόν προσωρινή αποθήκευση των ΑΗΗΕ να γίνεται χωριστά από οποιοδηποτε άλλο είδος αποβλήτων και 
θα πρέπει να γίνεται το πολύ για τρία (3) χρόνια (ΚΥΑ Η.Π. 2940/3508/02, ΦΕΚ 1572/Β72002). Να λαμβάνεται 
μέριμνα ώστε να μην συσσωρεύονται μεγάλες ποσότητες. 

ΣΤ.8 Οι τυχόν χώροι αποθήκευσης των ΑΗΗΕ πρέπει να είναι καλυμμένοι, προστατευμένοι από τα καιρικά φαι¬ 
νόμενα με αδιάβροχες επιφάνειες, με πρόβλεψή εγκατάστασης συστήματος συλλογής υπεςχειλιζόντων. 

ΣΤ.9 Η τυχόν προσωρινή αποθήκευση των ΑΗΗΕ να γίνεται με τρόπο ώστε να αποφεύγεται οποιαδήποτε διαρροή 
επικινδύνων υγρών ουσιών στο έδαφος. Τυχόν επικίνδυνα υγρά που διαρρέουν πρέπει να συλλέγονται σε ειδικά 
δοχεία ανάλογα με το είδος τους, τα οποία να αποθηκεύονται σε κατάλληλα διαμορφωμένους κλειστούς χώ¬ 
ρους με ειδική σήμανση που να διαθέτουν σύστημα συλλογής τυχόν διαρροών. Τα υγρά επικίνδυνα απόβλητα 
να δίνονται σε ειδικά αδειοδοτημένες εταιρείες και να τηρείται αρχείο με τα παραστατικά διάθεσης. 

ΣΤ.10 Η τυχόν αποθήκευση των ΑΗΗΕ που περιέχουν αέρια που καταστρέφουν τον όζον της ατμόσφαιρας (ΟΡΟε) να 
γίνεται με τρόπο ώστε να αποφεύγεται οποιαδήποτε διάτρηση ή βλάβη τους και απελευθέρωση των αερίων. 

ΣΤ.11 Γενικά η τυχόν προσωρινή αποθήκευση αποβλήτων ηλεκτρικού και ηλεκτρονικού εξοπλισμού να είναι 
σύμφωνη με τις διατάξεις του (ΠΔ 117/ΦΕΚ 82/Α72004) και να παραδίνονται ανά τακτά διαστήματα σε 
αδειοδοτημένους συλλέκτες συμβεβλημένους με εγκεκριμένο Σύστημα Εναλλακτικής Διαχείρισης και να 
τηρείται αρχείο με τα παραστατικά διάθεσης. Απαγορεύεται κάθε επεξεργασία πέρα από την προσωρινή 
αποθήκευση και μεταφόρτωση τους προς τις εγκεκριμένες εγκαταστάσεις επεξεργασίας. 

ΣΤ.12 Η τυχόν παραλαβή, προσωρινή αποθήκευση ΟΤΚΖ να γίνεται σύμφωνα με τις διατάξεις του ΠΔ 116/04 (ΦΕΚ 
81/Α75-03-2004) «Μέτρα, όροι και πρόγραμμα για την εναλλακτική διαχείριση των οχημάτων τέλους κύκλου 
ζωής τους των χρησιμοποιημένων ανταλλακτικών τους και.του Συμβουλίου της 18ης Σεπτεμβρίου 2000». 

ΣΤ.13 Η τυχόν παραλαβή ή και η προσωρινή αποθήκευση των ΟΤΚΖ πρέπει να διεξάγονται κατά τρόπο ώστε να 
αποφεύγονται ζημιές σε κατασκευαστικά στοιχεία ή σε δυνάμενα στοιχεία να ανακτηθούν ως ανταλλακτικά 
ή να ανακυκλωθούν. 

ΣΤ.14 Τα ΟΤΚΖ μεταφέρονται προς και από την εγκατάσταση με συλλέκτες - μεταφορείς, οι οποίοι διαθέτουν 
την προβλεπόμενη από την κείμενη νομοθεσία άδεια καθώς και σύμβαση συνεργασίας με εγκεκριμένο 
σύστημα εναλλακτικής διαχείρισης. 

ΣΤ.15 Οι χώροι προσωρινής αποθήκευσης ΟΤΚΖ θα πρέπει να διαθέτουν σύμβαση συνεργασίας με διαλυτήρια 
ΟΤΚΖ, τα οποία εντάσσονται στο δίκτυο του εγκεκριμένου συστήματος εναλλακτικής διαχείρισης ΟΤΚΖ. 
Στην περίπτωση που αποθηκεύονται στον χώρο τμήματα ΟΤΚΖ, εφόσον αυτά προέρχονται από τα δια¬ 
λυτήρια ΟΤΚΖ που είναι ενταγμένα στο δίκτυο του εγκεκριμένου συστήματος, θα πρέπει αφενός αυτά να 
αποθηκεύονται ξεχωριστά των υπολοίπων υλικών και αφετέρου να υπάρχει αναφορικά με τη δραστηρι¬ 
ότητα αυτή (αποθήκευση τμημάτων ΟΤΚΖ) σύμβαση συνεργασίας με εγκεκριμένο σύστημα εναλλακτικής 
διαχείρισης ΟΤΚΖ, στο οποίο θα υποβάλλονται τα στοιχεία διακίνησης των τμημάτων ΟΤΚΖ με σκοπό την 
παρακολούθηση εκ μέρους του συστήματος της διακίνησης όλων των υλικών - αποβλήτων προερχόμενων 
από τη διάλυση των ΟΤΚΖ. Τα τμήματα ΟΤΚΖ μεταφέρονται προς και από την εγκατάσταση με συλλέκτες 
- μεταφορείς, οι οποίοι διαθέτουν την προβλεπόμενη από την κείμενη νομοθεσία άδεια καθώς και σύμβαση 
συνεργασίας με εγκεκριμένο σύστημα εναλλακτικής διαχείρισης. 

ΣΤ.16 Απαγορεύεται η εναπόθεση των ΟΤΚΖ επί άλλων ΟΤΚΖ. Εναλλακτικά μπορεί να χρησιμοποιηθεί κατάλληλη 
κατασκευή στην οποία τα ΟΤΚΖ να τοποθετούνται το ένα πάνω στο άλλο χωρίς να είναι σε επαφή. 

ΣΤ.17 Σε περίπτωση εξαγωγής αποβλήτων στο εξωτερικό να τηρούνται οι διατάξεις του Ευρωπαϊκού Κανονισμού 
1013/07, αναφορικά με την μεταφορά των αποβλήτων καθώς και τις λοιπές διατάξεις της ισχύουσας Ευρω¬ 
παϊκής και Εθνικής Νομοθεσίας σχετικά με ττ)ν διασυνοριακή μεταφορά στερεών αποβλήτων. 

ΣΤ.18 Ο φορέας υποχρεούται κατά το μήνα Φεβρουάριο κάθε έτους να διαβιβάζει υποχρεωτικά στην Αδειοδοτού- 
σα Αρχή, ΕτήσιαΈκθεση Παραγωγού Αποβλήτων (ΕΕΠΑ) με στοιχεία για τα απόβλητα που παρήγαγε ή/και 
διαχειρίστηκε κατά τον προηγούμενο χρόνο. Η έκθεση πρέπει να αναφέρεται τόσο στα επικίνδυνα όσο και 
στα μη επικίνδυνα απόβλητα. Το προς συμπλήρωση έντυπο της ΕΕΠΑ ο φορέας μπορεί να το προμηθευτεί 
είτε από Αδειοδοτούσα Αρχή είτε από την ηλεκτρονική διεύθυνση (ιΙΙρΥ/νννννν.νρθΙο.ρΓ με βάση τις ΚΥΑ 
13588/725/2006 (ΦΕΚ 383/Β'), Κοινή Υπουργική Απόφαση 24944/1159/2006 (791/Β') και την Κοινή Υπουργική 
Απόφαση 50910/2727/2003 (ΦΕΚ 1909/Β) όπως εκάστοτε ισχύουν. 

Ζ. Ειδικές Δεσμεύσεις για τα έργα και τις δραστηριότητες με Α/Α 10 «Χώροι αποθήκευσης και διακίνησης 
οικοδομικών υλικών που περιλαμβάνουν την διακίνηση χύδην υλικών (άμμος, χαλίκι κ.α.)». 

Ζ.1 Στους χώρους ιδιοκτησίας του έργου, όπου κινούνται φορτηγά οχήματα, στην εναπόθεση των κοκκωδών 
υλικών, αλλά και στον τυχόν χώρο ύπαρξης του κόσκινου, να υπάρχει μόνιμο εγκατεστημένο σύστημα δια- 
βροχής. Με το ίδιο σύστημα θα γίνεται η διαβροχή των σωρών των κοκκωδών υλικών και των ελεύθερων 
χώρων που μπορεί να είναι πηγές διάχυτων εκπομπών σκόνης. Στην περίπτωση τυχόν δημιουργίας μεγάλων 
ποσοτήτων υγρών αποβλήτων από τις εργασίες διαβροχής, να προβλεφτεί η δημιουργία εντός του γηπέ¬ 
δου, μικρής δεξαμενής συλλογής και καθίζησής του, με τα αντίστοιχα κανάλια συλλογής. Η λάσπη που θα 
καθιζάνει στην δεξαμενή, να αντλείται και να μεταφέρεται προς ξήρανση και από εκεί να διατίθεται είτε 
προς ανακύκλωση, επαναχρησιμοποίηση, είτε σε νόμιμο χώρο διάθεσης απορριμμάτων. 

Ζ.2 Να λαμβάνονται ολα τα απαραίτητα μέτρα για την ελαχιστοποίηση της παραγόμενης σκόνης κατά την 
διάρκεια των εργασιών φορτοεκφόρτωσης λεπτόκοκκων υλικών, ιδιαίτερα όταν οι μετεωρολογικές συν¬ 
θήκες ευνοούν την διασπορά-μεταφορά της σκόνης σε μεγάλη απόσταση, όπως και να πραγματοποιείται 
συνεχής διαβροχή των σωρών και των χώρων ανατροπής των οχημάτων εντός της έκτασης επέμβασης. 

Ζ.3 Οι σωροί αποθήκευσής των λεπτόκοκκων υλικών, να σκεπάζονται με ειδικά καλύμματα, ειδικά όταν επι¬ 
κρατούν ισχυροί άνεμοι στην περιοχή. Τα ευαίσθητα διακινούμενα υλικά (π.χ. σάκοι τσιμέντου, γύψου κ.λπ.) 
να φυλάσσονται εντός στεγασμένης αποθήκης. 

Ζ.4 Να επιλεχθούν διαδρομές των βαρέων οχημάτων εξυπηρέτησης του έργου, οι οποίες να διέρχονται εκτός 
των κατοικημένων περιοχών, όπου είναι εφικτό. Οι ταχύτητες κίνησης των οχημάτων μεταφοράς υλικών 
να είναι μικρές, προς αποφυγή ατυχήματος αλλά και ανεξέλεγκτης πρόκλησης σκόνης, ειδικά κατά την 
διέλευσή τους από τυχόν χωμάτινα τμήματα οδών και ειδικά κατά την καλοκαιρινή τουριστική περίοδο. 
Όλα τα οχήματα που θα μεταφέρουν λεπτόκοκκα υλικά, αυτά θα είναι υποχρεωτικά σκεπασμένα με ειδικό 
κάλυμμα και δεν θα είναι υπερπληρωμένα. 

Ζ.5 Οι ποσότητες των αποθηκευμένων οικοδομικών υλικών στο έργο, να προμηθεύονται από νόμιμους τροφοδότες 
και λατομεία, ειδικά όσον αφορά τις διακινούμενες ποσότητες άμμου, μετά των κατάλληλων παραστατικών. 

Αρθρο 6 

Ηλεκτρονική διαχείριση ΠΠΔ 

Οι διαδικασίες της παρούσας Υπουργικής Απόφασης δύναται να πραγματοποιηθούν ηλεκτρονικά κατά την 

εφαρμογή των προβλεπόμενων στο άρθρο 18 του Ν. 4014/2011 (Α' 209). 

Αρθρο 7 
Έναρξη Ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 2013 


οι ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΙΩΑΝΝΗΣ ΜΑΝΙΑΤΗΣ 

-♦- 


Αριθμ. 3122.1/1932/62/22188 (2) 

Τροποποίηση της αριθμ. 1241.1932/33/22188/24-6-1997 
κοινής Υπουργικής Απόφασης, περί εγκατάστα¬ 
σης στην Ελλάδα γραφείου της εταιρείας «ΒΑΒΙΒΑ 
ΟΟΒΡΟΒΑΤΙΟΝ», που εδρεύει στη ΛΙΒΕΡΙΑ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν 378/1968 (ΦΕΚ 82Α717-4-1968), 
β. του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1, 


γ. του άρθρου 4 του Ν. 2234/1994 (ΦΕΚ 142/Α731.8.1994), 
δ. του άρθρου 25 του Ν. 2515/1997 (ΦΕΚ 154/Α725.7.1997), 
ε. του άρθρου 34 του Ν. 3427/2005 (ΦΕΚ 312/Α7 
27.12.2005), 

στ. του άρθρου 4 του Ν. 3752/2009 (ΦΕΚ 40/Α74.3.2009), 
ζ. του άρθρου 31 του Ν. 4150/2013 (ΦΕΚ 102/Α729.4.2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005), 
θ. του Π.Δ. 85/2012 (ΦΕΚ 141/Α721-6-2012) «ΠεριΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 

149/Α"/17-7-2012) «Περί τροποποίησης του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012), 

ι. του Π.Δ. 119/2013 (ΦΕΚ 153 Α'/25-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», 

ια. της αριθμ. 1246.3/4/94/1-12-1994 (ΦΕΚ 919Β') όπως 
συμπληρώθηκε με την αριθμ. 3122.3/18-5-2005 (ΦΕΚ 
704Β') και των αριθμ. 1246.3/5/94/1-12-1994 (ΦΕΚ 919Β') 
και 1246.3/6/94/1-12-1994 (ΦΕΚ 919Β') κοινών αποφάσεων 
των Υπουργών Εθνικής Οικονομίας, Οικονομικών και 
Εμπορικής Ναυτιλίας, 

ιβ. της αριθμ. 5111.01/45/2012/26-07-2012 Κοινής Από¬ 
φαση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ), 

ιγ. της αριθμ. 3122.1/1932/33/22188/24-6-1997 Κ.Υ.Α (ΦΕΚ 
124/ΤΑΠΣ/7-7-1997 και 114/ΤΑΠΣ/31-5-2006). 

2. Το αριθμ. 2577598/09-10-2013 παράβολο ΔΟΥ ΠΛΟΙ¬ 
ΩΝ ΠΕΙΡΑΙΑ. 

3. Την από 09 Οκτωβρίου 2013 αίτηση της εταιρείας 
«ΒΑΒΙΒΑ ΟΟΒΡΟΒΑΤΙΟΝ» για τροποποίηση της απόφασης 
εγκατάστασης ως προς το αντικείμενο, αποφασίζουμε: 

1. Τροποποιούμε το άρθρο 1 της αριθμ. 1241.1932/ 
33/22188/24-6-1997 Κ.Υ.Α (ΦΕΚ 124/ΤΑΠΣ/7.7.1997 και 114/ 
ΤΑΠΣ/31.5.2006) κοινής Απόφασης των Υπουργών Εθνι¬ 
κής Οικονομίας και Εμπορικής; Ναυτιλίας αντικαθιστώ¬ 
ντας το άρθρο 1 ως ακολούθως: 

«Αρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «ΒΑΒΙΒΑ 
ΟΟΒΡΟΒΑΤΙΟΝ», που εδρεύει στη ΛΙΒΕΡΙΑ και την υπα¬ 
γωγή της στις διατάξεις του άρθρου 25 του Ν. 27/1975 
όπως αντικαταστάθηκε με το άρθρο 4 του Ν. 2234/1994 
και τροποποιήθηκε με το άρθρο 4 του Ν. 3752/2009 και 
με το άρθρο 31 του Ν. 4150/2013 με το σκοπό όπως εφό¬ 
σον επιτρέπεται από το καταστατικό της, απασχολείται 
αποκλειστικά και μόνο με πράξεις που προβλέπονται στο 
άρθρο αυτό, δηλαδή με τη διαχείριση, εκμετάλλευση, 
ναύλωση, διακανονισμό αβαριών, μεσιτεία αγοραπωλη¬ 
σιών ή ναυπηγήσεων ή ναυλώσεων πλοίων με Ελληνική 
ή ξένη σημαία πάνω από 500 κόρους ολικής χωρητικότη¬ 
τας, με εξαίρεση τα επιβατηγό ακτοπλοϊκά πλοία και τα 
εμπορικά πλοία που εκτελούν εσωτερικούς πλόες, καθώς 
και με την αντιπροσώπευση πλοιοκτητριών εταιρειών, ως 
και επιχειρήσεων που έχουν σαν αντικείμενο εργασιών 
τις ίδιες με τις προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η επιμέλεια θεμάτων που αφορούν αποκλειστικά 
και μόνο τα πλοία τα οποία ανήκουν σ' αυτή ή τα πλοία 
που διαχειρίζεται ή εκμεταλλεύεται ή τα πλοία των 
επιχειρήσεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ' 
αυτά τα πλοία. Γ ια την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 


τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ' αυτούς ή τις 
οικογένειες τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με 
την εξόφληση των σχετικών φόρων και τελών και την 
αμφισβήτηση με κάθε νόμιμο μέσο της νομιμότητας 
των τυχόν φόρων, τελών, προστίμων κ.λπ. που τους 
έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζομέ- 
νων πρακτόρων και τον έλεγχο των σχετικών λογαρια¬ 
σμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ αβαρίες συγκρούσεις, επιθαλάσσιες αρωγές 
κ.λπ. και την ενέργεια κάθε άλλης πράξης στην Ελλάδα ή 
στο Εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ Ελληνικών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, που 
διαχειρίζεται ή εκμεταλλεύεται ή των επιχειρήσεων που 
αντιπροσωπεύει και την εξόφληση των σχετικών οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γ ραφείο ή Υποκατά¬ 
στημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στις Τράπεζες της Ελ¬ 
λάδος ή του Εξωτερικού στο όνομα τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γ ενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ η εκκαθάριση και είσπραξη ναύλων, 
μισθωμάτων, σταλιών και επισταλιών, αποζημιώσεων 
και η καταβολή αποζημιώσεων σχετικά με τις συμβά¬ 
σεις αυτές. 

ε. Η επιμέλεια θεμάτων σχετικά με την ασφάλιση των 
πλοίων που διαχειρίζονται ή εκμεταλλεύονται σε ασφαλι¬ 
στές ή ασφαλιστικές εταιρείες, η πληρωμή των σχετικών 
ασφαλίστρων στην Ελλάδα ή στο Εξωτερικό καθώς επίσης 
και η εγγραφή και διατήρηση των πλοίων σε συνεταιρισμούς 
ασφαλίσεων αστικής ευθύνης του πλοιοκτήτη (ΟΕΙΙΒδ). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές 
με την φορολογία των πλοίων διατάξεις, καθώς και η 
διαμεσολάβηση για τη σύναψη συμβάσεων χρηματοδό¬ 
τησης των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή.». 

2. Η εταιρεία υποχρεούται, εντός ενός (1) μηνάς από 
την ημερομηνία δημοσίευσης της απόφασης αυτής 
στην Εφημερίδα της Κυβέρνησης, να καταθέσει στο 
Υπουργείο Ανάπτυξης και Ανταγωνιστικότητας (Δ/νση 
Κεφαλαίων Εξωτερικού) νέα εγγυητική επιστολή προς 
αντικατάσταση της προηγούμενης ή τροποποιητική 
πράξη αυτής, στο κείμενο της οποίας θα αναφέρεται η 
αρχική εγκριτική απόφαση εγκατάστασης με τις μετέ- 
πειτα αποφάσεις τροποποίησης της, συμπεριλαμβανο- 
μένης της παρούσας απόφασης. 

3. Για τα υπόλοιπα ισχύει η παραπάνω 1241.1932/33/22188/ 
24-6-1997 (ΦΕΚ 124/ΤΑΠΣ/7-7-1997 και 114/ΤΑΠΣ/31.5.20 06) 
κοινή Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 3122.1/1709/138/21885 (3) 

Συμπλήρωση της αριθμ. 1241.1709/44/21885/16-5-1997 κοι¬ 
νής υπουργικής απόφασης που αφορά την εγκατά¬ 
σταση στην Ελλάδα γραφείου ή υποκαταστήματος 
της εταιρείας «ΕΕΕΤ50Ν ΟΟΡΡΟΒΑΤΙΟΝ», που εδρεύ¬ 
ει στη ΛΙΒΕΡΙΑ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82Α717-4-1968), 
β. του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1, 
γ. του άρθρου 4 του Ν. 2234/1994 (ΦΕΚ 142/Α731.8.1994), 
δ. του άρθρου 25 του Ν. 2515/1997 (ΦΕΚ 154/Α725.7.1997), 
ε. του άρθρου 34 του Ν. 3427/2005 (ΦΕΚ 312/Α7 
27.12.2005), 

στ. του άρθρου 4 του Ν. 3752/2009 (ΦΕΚ 40/Α74.3.2009), 
ζ. του άρθρου 31 του Ν. 4150/2013 (ΦΕΚ 102/Α729.4.2013), 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005), 
θ. του Π.Δ. 85/2012 (ΦΕΚ 141 /Α721-6-2012) «ΠερίΊδρυσης 
και μετονομασίας Υπουργείων, μεταφοράς και κατάρ¬ 


γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α717-7-2012) «Περί τροποποίησης του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/ΑΤΙ0-8-2012), 
ι. του Π.Δ. 119/2013 (ΦΕΚ 153 Α725-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», 
ια. της αριθμ. 1246.3/4/94/1-12-1994 (ΦΕΚ 919Β') όπως συ¬ 
μπληρώθηκε με την αριθμ. 3122.3/18-5-2005 (ΦΕΚ 704 Β') και 
των αριθμ. 1246.3/5/94/1-12-1994 (ΦΕΚ 919Β') και 1246.3/6/94/1- 
12-1994 (ΦΕΚ 919Β') κοινών αποφάσεων των Υπουργών Εθνι¬ 
κής Οικονομίας, Οικονομικών και Εμπορικής Ναυτιλίας, 
ιβ. της αριθμ. 5111.01/45/2012/26-07-2012 Κοινής Από¬ 
φαση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γ ενικού Γ ραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ), 
ιγ. της αριθμ. 1241.1709/44/21885/16-5-1997 Κ.Υ.Α. (ΦΕΚ 
76/Τ ΑΠΣ/30-5-1997). 

2. Το αριθμ. 2577636/11-10-2013 παράβολο ΔΟΥ ΠΛΟΙΩΝ 
ΠΕΙΡΑΙΑ. 

3. Την από 11 Οκτωβρίου 2013 αίτηση της εταιρείας 
«ΕΕΕΤ50Ν ΟΟΡΡΟΒΑΤΙΟΝ». 

1. Συμπληρώνουμε το άρθρο 1 παράγραφος 2 της 
αριθμ. 1241.1709/44/21885/16-5-1997 κοινής Απόφασης των 
Υπουργών Εθνικής Οικονομίας και Εμπορικής Ναυτι¬ 
λίας (ΦΕΚ 76/ΤΑΠΣ/30-5-1997) με την οποία εγκρίθη- 
κε η εγκατάσταση γραφείου στην Ελλάδα σύμφωνα 
με τις διατάξεις του άρθρου 25 του Ν. 27/1975 όπως 
αντικαταστάθηκε με το άρθρο 4 του Ν. 2234/1994 και 
τροποποιήθηκε με το άρθρο 4 του Ν. 3752/2009 και με 
το άρθρο 31 του Ν. 4150/2013 της εταιρείας «ΕΕΕΤ50Ν 
ΟΟΡΡΟΒΑΤΙΟΝ», που εδρεύει στη ΛΙΒΕΡΙΑ με την προ¬ 
σθήκη εδαφίου «η» ως ακολούθως: 

«η. Παρέχεται η δυνατότητα στην εταιρεία «ΕΕΕΤ50Ν 
ΟΟΡΡΟΒΑΤΙΟΝ», που εδρεύει στη ΛΙΒΕΡΙΑ δωρεάν πα¬ 
ραχώρησης χρήσης μέρους των ιδιόκτητων γραφείων 
της μόνο για συνεγκατάσταση στην εταιρεία «ΕΜΟ ΘΑ3 
ΟΟΡΡΟΒΑΤΙΟΝ», με έδρα τα νησιά ΜΑΡΣΑΛ η οποία έχει 
λάβει και αυτή άδεια εγκατάστασης γραφείου της στην 
Ελλάδα με τις διατάξεις του άρθρου 25 του Ν. 27/1975 
όπως αντικαταστάθηκε με το άρθρο 4 του Ν. 2234/1994 
και τροποποιήθηκε με το άρθρο 4 του Ν. 3752/2009 και 
με το άρθρο 31 του Ν. 4150/2013.». 

2. Γ ια τα υπόλοιπα ισχύει η παραπάνω 1241.1709/44/21885/ 
16-5-1997 (ΦΕΚ 76/Τ ΑΠΣ/30-5-1997) κοινή Υπουργική Από¬ 
φαση. 

3. Η εταιρεία υποχρεούται, εντός ενός (1) μηνός από 
την ημερομηνία δημοσίευσης της απόφασης αυτής 
στην Εφημερίδα της Κυβέρνησης, να καταθέσει στο 
Υπουργείο Ανάπτυξης και Ανταγωνιστικότητας, (Δ/νση 
Κεφαλαίων Εξωτερικού) νέα εγγυητική επιστολή προς 
αντικατάσταση της προηγούμενης ή τροποποιητική 
πράξη αυτής, στο κείμενο της οποίας θα αναφέρεται η 
αρχική εγκριτική απόφαση εγκατάστασης με τις μετέ- 
πειτα αποφάσεις τροποποίησης της, συμπεριλαμβανο- 
μένης της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Νοεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

